Direcţia Politici Publice, Educație, Tineret, Turism şi Sport

Direcția Juridică, Resurse Umane, Achiziții Publice

Nr. 73787/01.08.2024

**R A P O R T**

privind modificarea şi completarea Anexei nr. 2 la Hotărârea Consiliului Local al municipiului Bistriţa nr.251/21.12.2023 privind aprobarea Reţelei şcolare a unităţilor de învăţământ preuniversitar de stat şi particular din municipiul Bistriţa pentru anul şcolar 2024-2025

Prin adresa nr. 913/22.07.2024 înregistrată la Primăria municipiului Bistriţa cu nr. 70503/22.07.2024, Şcoala Gimnazială „Sfera” solicită modificarea Reţelei şcolare a unităţilor de învăţământ preuniversitar pentru anul şcolar 2024-2025, ca urmare a apariţiei Ordinului ministrului nr. 4496/27.05.2024 privind acordarea autorizației de funcționare provizorie unității de învățământ preuniversitar particular Școala Gimnazială "Sfera" din municipiul Bistrița, județul Bistrița-Năsăud.

Potrivit documentului anterior menţionat, unitatea de învăţământ a primit autorizaţia de funcţionare provizorie pentru nivelul de învăţământ „liceal”, profilul „real”, specializarea „ştiinţele naturii”, limba de predare „română”, forma de învăţământ „cu frecvenţă (zi)”, începând cu anul şcolar 2024-2025. Totodată, unitatea de învățământ preuniversitar particular Școala Gimnazială „Sfera“, începând cu anul școlar 2024-2025, se va numi Liceul Teoretic „Sfera“ din municipiul Bistrița, județul Bistrița-Năsăud. Liceul Teoretic „Sfera” îşi menţine acreditarea pentru nivelurile „preşcolar”, respectiv „antepreşcolar”, „primar” şi autorizarea pentru nivelul „gimnazial”.

De asemenea, Grădiniţa cu Program Prelungit „Montessori Arca” situată în Bistriţa, Str. Aerodromului nr. 31A, solicită, prin adresa nr. 77/23.07.2024 înregistrată la Primăria municipiului Bistriţa cu nr.71631/25.07.2024 includerea în reţeaua şcolară a unităţilor de învăţământ ca urmare a apariţiei Ordinului ministrului nr. 5390/28.06.2024 privind acordarea autorizației de funcționare provizorie unității de învățământ preuniversitar particular Grădiniţa cu Program Prelungit "Montessori Arca" din municipiul Bistrița, județul Bistrița-Năsăud. Potrivit ordinului anterior menţionat, autorizaţia de funcţionare provizorie conferă unităţii de învăţământ calitatea de furnizor de educaţie – dreptul de a organiza şi desfăşura procesul de învăţământ – pentru nivelurile de învăţământ “preşcolar” (alternativa educaţională Montessori), respectiv “antepreşcolar” (alternativa educaţională Montessori), limba de predare “română”, forma de învăţământ “program prelungit”, începând cu anul şcolar 2024-2025.

Legea învăţământului preuniversitar nr. 198/2023 cu modificările ulterioare stipulează la art.19, alin. (2): “ Procesul de înfiinţare a unei unităţi de învăţământ preuniversitar cuprinde două etape, care se desfăşoară astfel:

a) orice persoană juridică de drept public sau privat, interesată în furnizarea de educaţie, se supune procesului de evaluare şi parcurge procedura de autorizare de funcţionare provizorie, potrivit dispoziţiilor art. 237 - 239;

b) unitatea autorizată să funcţioneze provizoriu care îndeplineşte condiţiile parcurge procedura de acreditare prevăzută la art. 240 – 245”. Totodată, la art. 19 alin. (21) se precizează: „Unităţile de învăţământ preuniversitar din reţeaua şcolară, indiferent de tip, nivel, formă, filieră şi profil, sunt supuse acreditării şi evaluării periodice”.

Inspectoratul Şcolar Judeţean Bistriţa-Năsăud comunică Avizul conform nr. 6818/31.07.2024 înregistrat la Primăria municipiului Bistriţa cu nr.73657/01.08.2024 cu privire la actualizarea reţelei şcolare a unităţilor de învăţământ preuniversitar particular din municipiu, impunându-se, astfel, modificarea şi completarea Anexei nr. 2 a Hotărârii Consiliului Local al municipiului Bistriţa nr.251/21.12.2023 privind aprobarea Reţelei şcolare a unităţilor de învăţământ preuniversitar de stat şi particular din municipiul Bistriţa pentru anul şcolar 2024-2025, după cum urmează:

1. La poziţia 4, aferentă „Şcolii gimnaziale Sfera”, coloana cu denumirea „Denumirea unităţii de învăţământ/ Fundaţiei Asociaţiei cu personalitate juridică – adresă, nr. de telefon, fax, e-mail, niveluri de învăţământ” se va modifica şi va avea următorul conţinut: „Liceul Teoretic “Sfera” Mun. Bistrița, str. Industriei, nr. 5, Tel: 0721/282414, office@scoalasfera.ro ,”APRE”, „PRE”, ”PRI, „GIM”, „LIC.TEO” iar la coloana cu denumirea „Observaţii” se va adăuga „Unitate de învăţământ acreditată provizoriu prin OME nr.4496/21 mai 2024”;
2. La Poziţia 9 se completează o poziţie nouă, numerotată cu nr. 10, coloana cu denumirea „Denumirea unităţii de învăţământ/ Fundaţiei Asociaţiei cu personalitate juridică – adresă, nr. de telefon, fax, e-mail, niveluri de învăţământ” se va completa cu „Grădiniţa cu Program Prelungit „Montessori Arca”, Str. Aerodromului, nr. 31 A, Tel: 0730/015070, e-mail: montessoriarca@gmail.com, APRE, PRE” iar la coloana cu denumirea „Observaţii” se va adăuga „Unitate de învăţământ acreditată provizoriu prin OME nr.5390/28 iunie 2024”;

Ţinând cont de cele de mai sus, propunem şi susţinem spre aprobare proiectul de hotărâre privind modificarea şi completarea Anexei nr. 2 la Hotărârea Consiliului Local al municipiului Bistriţa nr.251/21.12.2023 privind aprobarea Reţelei şcolare a unităţilor de învăţământ preuniversitar de stat şi particular din municipiul Bistriţa pentru anul şcolar 2024-2025.

Director executiv Director executiv

Adriana Antoneac Luciana Maria Hriscu

CM/2ex.